turjo4nis/wikipedia-bn-dump-20250701 huggingface dataset:
মিহরাব

মিহরাব () মসজিদ-স্থাপত্যে এক অবিচ্ছেদ্য অংশ - যা মূলত ইসলাম ধর্মের ক্বিবলা বা উপাসনার দিক লক্ষ করে তৈরি করা হয়। মুসলমানদের ক্বিবলা যেহেতু এখন ক্বাবা ঘর বা আল-মসজিদুল হ্বারাম, তাই মসজিদের অবস্থান থেকে সেদিকে অবতলভাবে এই স্থাপত্য-নকশা করা হয়ে থাকে। যেমন: মসজিদের অবস্থান থেকে ক্বিবলার দিক উত্তর দিকে হলে, মসজিদের উত্তরদিকের দেয়ালে মিহরাব করা হবে। মসজিদের সম্মুখভাগে বাড়তি একটি অংশ বানিয়ে সাধারণত মিহরাব তৈরি করা হয়, যেখানে ইমাম দাঁড়িয়ে নামাযে নের্তৃত্ব দেন।

একটি মসজিদের সাধারণত তিনটি অংশ থাকে- (১) জুল্লাহ বা নামাযঘর, (২) সাহন বা চত্বর, এবং (৩) রিত্তয়াক বা চারদিকের ছাউনিযুক্ত বারান্দা। তন্মধ্যে 'মিহরাব', নামাযঘরের অংশ বিবেচিত হয়।

নামকরণ
মেহরাবকে মেহরাব নামকরণ করার ব্যাপারে কয়েকটি মতামত পাওয়া যায়। সবচেয়ে বিশুদ্ধ মত হলো এই, মেহরাবের আভিধানিক অর্থ মজলিসের অগ্রভাগ। মেহরাব যেহেতু মসজিদের অগ্রভাগেই অবস্থিত, যা কিবলার দিকে দেয়ালের মধ্যখানে ইমামের দাঁড়ানোর স্থান নির্ধারণ করার জন্য নির্মাণ করা হয়। তাই মেহরাবকে মেহরাব বলে নামকরণ করা হয়েছে।

মিহরাবের গঠন 
মিহরাবে যেহেতু ইমাম দাঁড়িয়ে নামাযে নের্তৃত্ব দেন, তাই মিহরাবের অবস্থান, সাধারণ নামায-আদায়কারীদের সারির একটু সামনে করা হয়ে থাকে, বেশিরভাগ ক্ষেত্রেই তা সম্পূর্ণ একসারি পরিমাণ দীর্ঘায়িত করে নামাযঘরের বাইরের দিকে বাড়তি অংশে করা হয়। অধিকাংশ ক্ষেত্রে মিহরাব ডিম্বাকৃতিতে অবতলভাবে বাইরের দিকে তৈরি করা হয়ে থাকে। তবে আয়তাকৃতি কিংবা গোলাকৃতির মিহরাবও বিরল নয়।

মিহরাবের অনুষঙ্গ 
মিহরাবে যেহেতু ইমাম নামায আদায় করেন, তাই সেখানে সাধারণত জায়নামায পাতা থাকে। এর একপাশে রাখা থাকে মিম্বর বা মিন্‌বার, যা মূলত একটা মঞ্চ, যেখানে দাঁড়িয়ে ইমাম, তার পেছনে নামায আদায়কারীদের উদ্দেশ্যে বক্তৃতা (খুৎবা) দিয়ে থাকেন। মিম্বর সর্বনিম্ন তিনধাপ থেকে বহুধাপবিশিষ্ট উঁচু মঞ্চও হয়ে থাকে।

গ্যালারি

তথ্যসূত্র 

মসজিদ স্থাপত্য
ইসলামি স্থাপত্য
ইসলামি স্থাপত্য উপাদান
ইসলামি পরিভাষা
দিক নির্ণয়
শাহ সুজা

মির্জা শাহ সুজা(২৩ জুন ১৬১৬ – ৭ ফেব্রুয়ারি ১৬৬১) তিনি শাহ সুজা হিসেবে বেশি পরিচিত, বাংলার সুবাদার মোগল সম্রাট শাহজাহানের দ্বিতীয় ছেলে। তিনি বাংলার সুবাদার ছিলেন ১৬৩৯ থেকে ১৬৬০ খ্রিষ্টাব্দ পর্যন্ত। তিনি আপন ভাই শাহ জামানকে সরিয়ে সাত বছর ধরে মসনদে অধিষ্ঠিত থাকেন।

প্রাথমিক জীবন এবং পরিবার 

শাহ সুজা ১৬১৬ সালের ২৩ জুন আজমিরে জন্মগ্রহণ করেন। তিনি মুঘল সম্রাট শাহজাহান এবং তার রানী মমতাজ মহলের দ্বিতীয় পুত্র ও চতুর্থ সন্তান ছিলেন। শাহজাহানের সৎ মা সম্রাজ্ঞী নুর জাহান প্রিন্স শাহ সুজাকে তার জন্মের পর দত্তক দেন। তার উচ্চ পদমর্যাদা, রাজনৈতিক প্রভাব এবং জাহাঙ্গীরের তার প্রতি স্নেহের কারণে তাকে এই নতুন দায়িত্ব দেওয়া হয়েছিল। সুজা তার পিতামহ সম্রাট জাহাঙ্গীরের বিশেষ প্রিয় হওয়ায় সম্রাজ্ঞীর জন্যও এটি একটি সম্মানের বিষয় ছিল।

সুজার ভাইবোন ছিলেন বড় বোন জাহানারা বেগম, দারা শিকোহ, রোশেনারা বেগম, আওরঙ্গজেব, মুরাদ বাক্ষ, গৌহারা বেগম এবং অন্যান্যরা। তার তিন ছেলে ছিল - সুলতান জৈন-উল-দিন (বন সুলতান বা সুলতান ব্যাং), বুলান্দ আখতার এবং জৈনুল আবেদিন; এবং চার মেয়ে - গুলরুখ বানু, রোশেনারা বেগম এবং আমিনা বেগম।

ব্যক্তিগত জীবন 
শাহ সুজা ১৬৩৩ সালের ৫ মার্চ শনিবার রাতে রুস্তম মির্জার মেয়ে বিলকিস বানু বেগমকে প্রথম বিয়ে করেন। রাজকুমারী জাহানারা বেগম এই বিয়ের ব্যবস্থা করেছিলেন। নগদ ১,৬০,০০০ টাকা এবং এক লক্ষ টাকার পণ্য সচক হিসাবে মির্জা রুস্তমের প্রাসাদে পাঠানো হয়েছিল। ১৬৩৩ সালের ২৩ ফেব্রুয়ারি ১০ লাখ টাকার বিয়ের উপহার প্রদর্শন করেন জাহানারা বেগম ও সাতি-উন-নিসা খানম। পরের বছর তিনি কন্যা সন্তানের জন্ম দেন এবং সন্তান প্রসবের সময় মারা যান। তাকে বুরহানপুরে খারবুজা মহল নামে একটি পৃথক সমাধিসৌধে সমাধিস্থ করা হয়। তার মেয়ের নাম দিলপাজির বানু বেগম নাম দেন শাহজাহান, যিনি শিশু অবস্থায় মারা যায়।

প্রথম স্ত্রীর মৃত্যুতে তিনি শাহজাহানের শাসনামলে বাংলার দ্বিতীয় গভর্নর আজম খানের কন্যা পিয়ারি বানু বেগমকে বিয়ে করেন। তিনি দুই পুত্র ও তিন কন্যার মা ছিলেন,যথা প্রিন্স জাইন-উদ-দিন মির্জা, জন্ম ২৮ অক্টোবর ১৬৩৯; প্রিন্স জাইন-উল-আবেদীন মির্জা, জন্ম ২০ ডিসেম্বর ১৬৪৫; গুলরুখ বানু বেগম (প্রিন্স মুহাম্মদ সুলতানের স্ত্রী), রাউশান আরা বেগম এবং আমিনা বানু বেগম। ১৬৬০ সালে তিনি তার স্বামী, পুত্র ও কন্যাদের নিয়ে আরাকানে পালিয়ে যান। সুজা ১৬৬১ সালে খুন হন। তার ছেলেদের মৃত্যুদণ্ড দেওয়া হয়েছিল। পিয়ারি বানু বেগম এবং তার দুই মেয়ে আত্মহত্যা করেছে। আরেক মেয়ে আমিনা বানু বেগমকে প্রাসাদে নিয়ে আসা হয়, যেখানে শোক থেকে মারা যান।

স্থাপত্যানুরাগ 
স্থাপত্যকর্মের প্রতি তার বিশেষ অনুরাগ ছিল। ঢাকা থেকে তিনি মুর্শিদাবাদে রাজধানী স্থানান্তর করলেও ঢাকা ও আশপাশের এলাকায় বেশ কিছু স্থাপনা নির্মিত হয়েছিল তার সময়ে। তন্মধ্যে সবচেয়ে বিখ্যাত স্থাপনাটি হলো বড় কাটরা, আরো আছে হোসেনি দালান, ধানমন্ডির শাহী ঈদগাহ এবং লালবাগ মসজিদ। এ ছাড়া কুমিল্লায় রয়েছে শাহ সুজা মসজিদ।

তথ্যসূত্র 

১৬১৬-এ জন্ম
১৬৬০-এ মৃত্যু
বাংলার সুবাদার
মুঘল রাজপুত্র
তিমুরি রাজবংশ
১৬৬১-এ মৃত্যু
ভারতীয় মুসলিম
বাংলার সুবাহদার
ইরানি বংশোদ্ভূত ভারতীয় ব্যক্তি
ক্ল্যামেটর

ক্ল্যামেটর (Clamator) Cuculidae গোত্রের অন্তর্গত একদল বড় আকৃতির বাসা পরজীবী পাখির গণ। এরা কোকিল গোত্রীয় পাখি। এদের সবার ঝুঁটি রয়েছে এবং ঝুঁটি দীর্ঘ ও সূচালো। ডানা খাটো ও গোলাকার। ঠোঁট দুই পাশে চাপা এবং আগার দিকে খানিকটা বাঁকা। পায়ের গোড়া ছাড়া পায়ের অন্য কোথাও পালক নেই। এদের লেজ ক্রমান্বয়ে ছোট থেকে বড় পালকে গড়া। লেজ ডানার চেয়ে বেশ লম্বা। স্ত্রী ও পুরুষ পাখিতে তেমন কোন পার্থক্য নেই। তবে অপ্রাপ্তবয়স্ক পাখির চেহারায় ভিন্নতা দেখা যায়। এরা সবাই দৈর্ঘ্যে কমবেশি ৩৩ সেন্টিমিটার। এদের পালক সাদা, কালো অথবা বাদামিতে মেশানো। দুই আফ্রিকান প্রজাতির উপপ্রজাতিতে দুই রকম প্রকার দেখা যায়: গাঢ় ও হালকা প্রকার।

ক্ল্যামেটর গণে মোট চারটি প্রজাতি অন্তর্ভুক্ত। প্রজাতিগুলো হল:

 বড় চিতি পাপিয়া, Clamator glandarius
 চাতক বা পাকড়া পাপিয়া, Clamator jacobinus
 লাভিলাঁতের পাপিয়া, Clamator levaillantii
 খয়েরিডানা পাপিয়া, Clamator coromandus

এ গণের প্রজাতিগুলো এশিয়া, ইউরোপের দক্ষিণে এবং সাহারা মরুভূমির দক্ষিণে আফ্রিকায় দেখা যায়। এরা মূলত শুষ্ক অঞ্চলের বাসিন্দা। তবে কিছু প্রজাতি শীত ও গ্রীষ্মে তুলনামূলক আর্দ্র অঞ্চলে পরিযান করে।

এর সকল প্রজাতি স্বভাবে বাসা পরজীবী, অর্থাৎ এরা নিজে বাসা তৈরি না করে অন্য পাখির বাসায় ডিম পাড়ে। স্ত্রী পাখি পোষকের বাসায় একটিমাত্র ডিম পাড়ে। এদের পোষক মাঝারি আকারের পাখি, যেমন- তাউরা, খয়েরি হাঁড়িচাচা, কসাই পাখি, দামা, বাংলা বুলবুল, সাতভাই ছাতারে ইত্যাদি। এশীয় কোকিলের মত এরা পোষক পাখির ডিম ফেলে দেয় না। এদের ছানারাও পোষকের ডিম ফেলে না। পোষকের ছানারা আসলে এদের ছানাদের সাথে খাবার নিয়ে প্রতিযোগিতা করে পেরে ওঠে না।

এরা উচ্চস্বরে ডাকাডাকি করে ও প্রজনন মৌসুমে এরা সুরেলা গলায় গান গায়। এদের মূল খাদ্য পোকামাকড় ও শুঁয়োপোকা।

তথ্যসূত্র 

পক্ষীগণ
পাখির গণ
আন্না উশেনিনা

আন্না উশেনিনা (; জন্ম: ৩০ আগস্ট, ১৯৮৫) সাবেক সোভিয়েত ইউনিয়নের খারকিভে জন্মগ্রহণকারী ইউক্রেনের বিশিষ্ট প্রমিলা দাবাড়ু। তিনি বর্তমানে প্রমিলা বিশ্ব দাবা চ্যাম্পিয়নধারী খেলোয়াড়। নভেম্বর, ২০১২ সালে ৩০তম বাছাই হিসেবে রাশিয়ার খান্তি ম্যানসিস্কে অনুষ্ঠিত নক-আউটভিত্তিক দাবা প্রতিযোগিতায় ষোড়শ বাছাই বুলগেরিয়ার অ্যানতোয়ানেতা স্টিফানোভাকে পরাভূত করে ইউক্রেনের পক্ষে প্রথমবারের মতো বিশ্ব চ্যাম্পিয়নশীপ জয় করেন।

ব্যক্তিগত জীবন 
খারকিভে জন্মগ্রহণকারী উশেনিনা বর্তমানে তার পরিবারের সাথে বসবাস করছেন। শৈশবকালেই মাত্র সাত বছর বয়সে মায়ের কাছ থেকে দাবায় শিক্ষালাভ করেন। পাশাপাশি চিত্রকলা, সঙ্গীত চর্চা করেন। তখনই টের পাওয়া গিয়েছিল যে, বুদ্ধিবৃত্তি ও সৃষ্টিশীলতায় তার বহুমূখী প্রতিভা রয়েছে। মাত্র ১৫ বছর বয়সে ইউক্রেনীয় বালিকা হিসেবে অনূর্ধ্ব-২০ প্রতিযোগিতায় চ্যাম্পিয়ন হন। দাবার কুশলতার বিষয়ে অনেকগুলোই তার নিজস্ব শিক্ষালাভের মাধ্যমে অর্জিত হয়েছে। ২০০০-২০০২ সালে তিনি খারকভ স্পোর্ট স্কুল অব অলিম্পিক রিজার্ভে অধ্যয়ন করেন। এ সময়কালে তার কোচ ছিলেন আন্তর্জাতিক মাস্টার অ্যারটিওম তেপোতান। তারপরও তিনি ক্রামাতরস্কে বিশেষ সুবিধালাভের জন্য আরও কোচিং গ্রহণ করেন। অবসরকালীন সময়ে উশেনিনা গোয়েন্দা উপন্যাস ও শাস্ত্রীয়, পপ সঙ্গীত শুনে থাকেন।

প্রমিলাদের বিশ্ব চ্যাম্পিয়ন 

২০১২ সালের প্রমিলাদের বিশ্ব দাবা চ্যাম্পিয়নশীপের টাইব্রেকে অ্যানতোয়ানেতা স্টিফানোভার বিপক্ষে জয়ী হন। ফলে তিনি চতুর্দশ প্রমিলাদের বিশ্ব দাবায় চ্যাম্পিয়ন হন। এছাড়াও তিনি স্বয়ংক্রিয়ভাবে গ্র্যান্ড মাস্টার খেতাব লাভ করেন। তিনিই প্রথম ইউক্রেনীয় মহিলা, যিনি বিশ্ব দাবা চ্যাম্পিয়নধারী খেলোয়াড়ের মর্যাদা লাভ করেছেন। খেতাব অক্ষুণ্ন রাখার জন্য তাকে পুনরায় ২০১৩ সালের প্রমিলাদের বিশ্ব দাবা চ্যাম্পিয়নশীপে হু ইফানের মোকাবেলা করতে হয়। কিন্তু ইফানের কাছে পরাজিত হন তিনি।

তথ্যসূত্র

পাদটীকা 
 Ukrainian Chess Federation records
 Interview (in Russian)
 Olimpbase - Olympiads and other Team event information

আরও দেখুন 
 হু ইফান
 গ্র্যান্ডমাস্টার
 দাবা অলিম্পিয়াড

বহিঃসংযোগ 

 
 FIDE profile
 
 

১৯৮৫-এ জন্ম
জীবিত ব্যক্তি
ইউক্রেনীয় দাবাড়ু
খারকিভের ক্রীড়াব্যক্তিত্ব
মহিলা বিশ্ব দাবা চ্যাম্পিয়ন
দাবার মহিলা গ্র্যান্ডমাস্টার
ইউক্রেনে রুশ ব্যক্তিত্ব
দাবাড়ু
দাবার গ্র্যান্ডমাস্টার
ইউক্রেনীয় ইহুদি
ইহুদি দাবাড়ু
.ইসি

.ইসি ইকুয়েডরের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

নিবন্ধন সরাসরি দ্বিতীয় স্তরে গ্রহণ করা হয়, বা দ্বিতীয় স্তরের অধীন তৃতীয় স্তরে:
 .EC সাধারণ ব্যবহার
 .COM.EC ব্যাসায়িক ব্যবহার
 .INFO.EC সাধারণ তথ্য
 .NET.EC ইন্টারনেট নেটওয়ার্ক
 .FIN.EC অর্থনৈতিক প্রতিষ্ঠান
 .MED.EC মোডিকেল
 .PRO.EC পেশাদার ব্যক্তি
 .ORG.EC অলাভজনক প্রতিষ্ঠান
 .EDU.EC শিক্ষা প্রতিষ্ঠান
 .GOB.EC ইকুয়েডর সরকার, ২০১০ সাল থেকে
 .GOV.ECইকুয়েডর সরকার যা .GOB.EC দ্বার প্রতিস্থাপিত হয়েছে
 .MIL.EC মিলিটারি

বহিঃসংযোগ 
 NIC.EC - Registro de Dominios .EC del Ecuador, ccTLD Network Information Centre
 IANA .ec whois information 

কান্ট্রি কোড টপ-লেভেল ডোমেইন
.ইএস

.ইএস স্পেনের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নেটওয়ার্ক ইনফরমেশন সেন্টার অফ স্পেন এটি নিয়ন্ত্রণ করে থাকে। দ্বিতীয় স্তরে বা দ্বিতীয় স্তরের অধীনে তৃতীয় স্তরে নিবন্ধনের জন্য আবেদন করা যায়। কিছু কিছু তৃতীয় স্তরের ডোমেইন নাম সংরক্ষিত। ২০০৫ সালের পর থেকে .ইএস এর অধীনে সাড়া বিশ্ব থেকেই আবেদন গ্রহণ করা হয়।

দ্বিতীয় স্তরের ডোমেইন 
কিছু দ্বিতীয় ম্তরের ডোমেইন:

 .com.es – সবার জন্য উন্মুক্ত (সাধারণত ব্যবসায়িক কাজে ব্যবহার করা হয়।)
 .nom.es – সবার জন্য উন্মুক্ত (সাধারণত ব্যক্তিগত নামের ক্ষেত্রে ব্যবহার করা হয়।)
 .org.es – সবার জন্য উন্মুক্ত তবে (সাধারণত অলাভজনক প্রতিষ্ঠান কর্তৃক ব্যবহৃত হয়।)
 .gob.es – সরকারি সংস্থার জন্য সংরক্ষিত
 .edu.es – শিক্ষা প্রতিষ্ঠানের জন্য

বহিঃসংযোগ 
 IANA .es whois information 
 ESNIC website
 List of accredited registrars
 Web-based WHOIS lookup service for the .es domain

কান্ট্রি কোড টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.ডিএম

.ডিএম ডোমিনিকার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। দ্বিতীয় স্তরে .ডিএম এর অধীন নিবন্ধন স্বয়ংক্রিয়ভাবে তৃতীয় স্তরে বিভিন্ন ডোমেইন যেমন, .com.dm, .net.dm ও .org.dm এর আওতাভুক্ত। যে কেউ এই নামগুলো থেকে নিবন্ধনের জন্য আবেদন করতে পারে। কিন্তু খুব বেশি ব্যবহার দেখা যায় না। ডোমেইন হ্যাকেও .ডিএম ব্যবহৃত হয় যেমন, play.dm।

বহিঃসংযোগ 
 IANA .dm whois information 
 .dm registration website

কান্ট্রি কোড টপ-লেভেল ডোমেইন

sv:Toppdomän#D
.ডিজেড

.ডিজেড আলজেরিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নেটওয়ার্ক ইন্টারনেট সেন্টার.ডিজেড এটি নিয়ন্ত্রণ করে থাকে। ডোমেইন নামের জন্য আবেদন করতে হলে আলজেরিয়ায় অবশ্যই কোন ব্যবসা প্রতিষ্ঠান থাকতে হবে ও নামের জন্য তিন বা তার অধিক অক্ষরে আবেদন করা যাবে। বর্তমানে ডোমেইন নাম নিবন্ধনের জন্য বছরে ১০০০ (১৪ ইউএসডি) আলজেরিয়ান দিনার করে দিতে হয়। ডিজেড নামটি এসেছে আলজেরিয়ার স্থানীয় নাম ডিজায়ের (Dzayer) থেকে।

দ্বিতীয় স্তরের ডোমেইন 
 .com.dz : ব্যাবসায়িক
 .org.dz : সংস্থা
 .net.dz :আইএসপি
 .gov.dz : সরকারি
 .edu.dz :শিক্ষা প্রতিষ্ঠান
 .asso.dz : এসোসিয়েশন
 .pol.dz : রাজনৈতিক
 .art.dz : শিল্পকলা ও সংস্কিৃতিক

দ্বিতীয় টপ লেভেল ডোমেইন 
আলজেরিয়ার স্থানীয় ভাষার অক্ষরে একটি দ্বিতীয় টপ-লেভেল ডোমেইন রয়েছে: الجزائر

বহিঃসংযোগ 
 IANA .dz whois information 
 NIC.DZ

কান্ট্রি কোড টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
মনরোভিয়া

মনরোভিয়া পশ্চিম আফ্রিকার দেশ লাইবেরিয়ার রাজধানী শহর। শহরটি আটলান্টিক উপকূলের কেপ মেসুরাডোতে অবস্থিত। মনোরভিয়া সিটি কর্পোরেশন গ্রেট মনোরভিয়া জেলার প্রশাসন দ্বারা নিয়ন্ত্রিত হয় হয়। ২০০৮ সালে এই শহরের জনসংখ্যা ছিল ৯৭০,৮২৪ জন যা লাইবেরিয়ার মোট জনসংখ্যার ২৯% এবং এটি লাইবেরিয়ার সবচেয়ে জনবহুল শহর। মনরোভিয়া হল লাইবেরিয়ার সাংস্কৃতিক, রাজনৈতিক ও অর্থনৈতিক ব্যাবস্থার কেন্দ্রবিন্দু।

১৮২২ সালে প্রতিষ্ঠিত মনোরভিয়ার নামকরণ করা হয় যুক্তরাষ্ট্রের রাষ্ট্রপতি জেমস মনেরোর নামানুসারে। ওয়াশিংটন ডিসির সাথে এটিও একটি জাতীয় রাজধানী যা যুক্তরাষ্ট্রের রাষ্ট্রপতির নামানুসারে নামকরণ করা হয়। ফ্রিটাউন ও সিয়েরালিওনের ৩০ বছর পর মনরোভিয়া প্রতিষ্ঠিত হয় যা আফ্রিকার কালো আমেরিকানদের স্থায়ী বসতি হিসেবে পরিচিত। এই শহরের অর্থনৈতিক বিষয়াদি হার্বার ও সরকারি অফিস কর্তৃক নিয়ন্ত্রিত হয়। মনরোভিয়ার হার্বার দ্বিতীয় বিশ্বযুদ্ধের সময় মার্কিন বাহিনী দ্বারা ব্যবহৃত হয়েছিল। এই হার্বারটিতে বিভিন্ন ধরনের ভেসেল মেরামত করার সুবিধাও রয়েছে।

প্রশাসন 
মনরোভিয়া সিটি কর্পোরেশন শহরের সমস্ত কার্যক্রম নিয়ন্ত্রণ করে থাকে।

সাবেক মেয়র:
 ডব্লিউ.এফ নেলসন, ১৮৭০-এর দশক
 সি.টি.ও. কিং, ১৮৮০-এর দশক ও পরপর তিনবার
 এইস.এ উইলিয়ামস, ১৮৯০-এর দশক
 গেব্রিয়েল এম. জনসন, ১৯২০-এর দশক
 নাথান সি. রোজ, ১৯৫৬-১৯৬৯
 অ্যালেন স্যান্ডিম্যান, ১৯৭০-এর দশক ও প্রথম মহিলা মেয়র
 ওফেলিয়া হোফ স্যাথোমা, ২০০১-২০০৯

আবহাওয়া

তথ্যসূত্র 

রাজধানী
লাইবেরিয়ার শহরাঞ্চল
আফ্রিকার রাজধানী
সেন্ট পল নদী
কক্সবাজার আন্তর্জাতিক ক্রিকেট স্টেডিয়াম

কক্সবাজার আন্তর্জাতিক ক্রিকেট স্টেডিয়াম যেটি শেখ কামাল আন্তর্জাতিক ক্রিকেট স্টেডিয়াম নামেও পরিচিত, পর্যটকের শহর কক্সবাজারে একটি স্টেডিয়াম। স্টেডিয়ামটি কক্সবাজার সদর উপজেলাধীন ঝিলংজা মৌজায় অবস্থিত। এই স্টেডিয়ামটি ২০১৪ আইসিসি বিশ্ব টুয়েন্টি২০-র সংক্ষিপ্ত ভেন্যুর তালিকা ছিল। তবে যথাযথ সময়ে নির্মাণ কাজ সম্পন্ন না হওয়ায় এখানে কোন ম্যাচ আয়োজন করা হয়নি। কক্সবাজারে এটাই প্রথম আন্তর্জাতিক ক্রিকেট ভেন্যু। ৩ সেপ্টেম্বর, ২০১৩ তে স্টেডিয়ামের নির্মাণ কাজ শুরু করা হয়।  প্রায় সাত হাজার ৮০০ দর্শক ধারণক্ষম হবে স্টেডিয়ামটি। প্রয়াত শেখ কামালের নামে স্টেডিয়ামের নামকরণের সিদ্ধান্ত নিয়েছে বিসিবি। সৈকতের লাবণী পয়েন্টে পর্যটন করপোরেশনের গলফ মাঠে ৫১ একর জমিতে প্রায় ২০ কোটি টাকা ব্যয়ে স্টেডিয়ামটি নির্মাণ করে বাংলাদেশ ক্রিকেট বোর্ড (বিসিবি)।২৩ ফেব্রুয়ারি ২০১৪ স্টেডিয়ামটি উদ্বোধন করা হয়।

অন্যান্য ব্যবহার 

 স্টেডিয়ামটি জনসভার জন্য ব্যবহৃত হয়েছে।

তথ্যসূত্র 

বাংলাদেশের স্টেডিয়াম
বাংলাদেশের ক্রিকেট মাঠ
বাংলাদেশের টি২০ খেলার মাঠ
কক্সবাজার জেলা
২০১৩-এ প্রতিষ্ঠিত
বাংলাদেশে ক্রীড়া
কক্সবাজার
বাংলাদেশী সংস্কৃতি
কক্সবাজারের ক্রীড়া অনুষ্ঠানস্থল
মারিওন বারতোলি

মারিয়ন বার্তোলি, মারিয়ন বারতোলি বা মারিওন বারতোলি (; জন্ম: ২ অক্টোবর, ১৯৮৪) লি-পাই-ইন-ভিলে এলাকায় জন্মগ্রহণকারী ফ্রান্সের শীর্ষ-১০ পেশাদার প্রমিলা টেনিস খেলোয়াড়। এছাড়াও, তিনি ফ্রান্সের ১নং খেলোয়াড় হিসেবে আসীন। কিন্তু তিনি সুইজারল্যান্ডের জেনেভায় বসবাস করছেন। বর্তমানে তিনি বিশ্ব প্রমিলা টেনিসের র‌্যাঙ্কিংয়ে ৭ম স্থানে রয়েছেন। ২০১৩ সালের উইম্বলডন প্রতিযোগিতার প্রমিলা এককের টেনিসে শিরোপা লাভ করেন।

সাফল্য গাঁথা 
উইম্বলডন টেনিস প্রতিযোগিতায় প্রমিলা এককে তিনি একবার বিজয়ী হন। এ বিজয়ের ফলে উইম্বলডনের ইতিহাসে মাত্র ৬ষ্ঠ খেলোয়াড় হিসেবে বারতোলি কোন সেট পয়েন্ট খোঁয়াননি। প্রমিলা টেনিস সংস্থা আয়োজিত টেনিসে সাতবার এবং তিনবার দ্বৈত শিরোপা লাভ করেন বারতোলি। এছাড়াও, ২০০৭ সালের উইম্বলডন চ্যাম্পিয়নশিপে রানার-আপ ও ২০১১ সালের ফ্রেঞ্চ ওপেনে সেমি-ফাইনাল খেলেছিলেন।

খেলোয়াড়ী জীবন 
দুই হাতে খেলার জন্য পরিচিত হয়ে আছেন। ৩০ জানুয়ারি, ২০১২ তারিখে খেলোয়াড়ী জীবনের সর্বোচ্চ সাফল্য হিসেবে বিশ্বের ৭নং খেলোয়াড়ের মর্যাদা পান। এ পর্যন্ত চারটি গ্র্যান্ড স্ল্যামে কমপক্ষে কোয়ার্টার-ফাইনাল পর্বে পৌঁছেছেন।

বারতোলি এ পর্যন্ত তিনবার বিশ্বের ১নং খেলোয়াড়দেরকে পরাভূত করেছেন। জাস্টিন হেনিন, জেলেনা জাঙ্কোভিচ এবং ভিক্টোরিয়া আজারেঙ্কার বিরুদ্ধে যথাক্রমে ২০০৭ সালের উইম্বলডন, ২০০৯ সালের অস্ট্রেলিয়ান ওপেন এবং ২০১২ সালের সনি এরিকসন ওপেনে বিজয়ী হন। এছাড়াও, ভেনাস উইলিয়ামস, সেরেনা উইলিয়ামস, আনা ইভানোভিচ, লিন্ডসে ড্যাভেনপোর্ট, আরান্ত্‌সা সাঞ্চেজ-ভিকারিও, দিনারা সাফিনা, ক্যারোলিন ওজনিয়াকি, পেত্রা কিতোভা, সামান্থা স্তোসুর, কিম ক্লিস্টার্সও তার কাছে হেরেছেন।

তথ্যসূত্র

আরও দেখুন 
 টেনিস
 খেলোয়াড়
 প্রতিযোগিতা
 প্রমিলা টেনিস র‌্যাংকিং
 উইম্বলডন চ্যাম্পিয়নশিপ

বহিঃসংযোগ 

 
 

১৯৮৪-এ জন্ম
জীবিত ব্যক্তি
ফরাসি প্রমিলা টেনিস খেলোয়াড়
ফরাসি টেনিস খেলোয়াড়
জেনেভার ব্যক্তি
উইম্বলডন বিজয়ী
প্রমিলা এককে গ্র্যান্ড স্ল্যাম চ্যাম্পিয়ন
মহিলা টেনিস খেলোয়াড়
মহিলাদের এককে গ্র্যান্ড স্ল্যাম (টেনিস) চ্যাম্পিয়ন
সুইজারল্যান্ডে প্রবাসী ক্রীড়াবিদ
বালিকাদের এককে গ্র্যান্ড স্ল্যাম (টেনিস) চ্যাম্পিয়ন
২১শ শতাব্দীর ফরাসি মহিলা ক্রীড়াবিদ
ম্যাথু লিনজি স্যান্ডস

ম্যাথু লিনজি স্যান্ডস একজন মার্কিন পদার্থবিজ্ঞানী  এবং দ্য ফাইনম্যান লেকচার্স অন ফিজিক্স এর অন্যতম রচয়িতা।

জীবনী 
স্যান্ডস ১৯২০ সালের ২০ অক্টোবর ম্যাসাচুসেটসের অক্সফোর্ডে জন্মগ্রহণ করেন। তিনি ক্লার্ক বিশ্ববিদ্যালয় থেকে ১৯৪০ সালে পদার্থবিজ্ঞান ও গণিতে বিএ ডিগ্রি লাভ করেন। ১৯৪০ সালে রাইস বিশ্ববিদ্যালয় থেকে পদার্থবিজ্ঞানে এমএ ডিগ্রি লাভ করেন।

ম্যাসাচুসেট্‌স ইনস্টিটিউট অফ টেকনোলজি

ক্যালিফোর্নিয়া ইন্সটিটিউট অফ টেকনোলজি

তথ্যসূত্র 

১৯২০-এ জন্ম
মার্কিন পদার্থবিজ্ঞানী
বেগবর্ধক পদার্থবিদ
ম্যাসাচুসেট্‌স ইনস্টিটিউট অব টেকনোলজির শিক্ষক
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ক্যালিফোর্নিয়া ইনস্টিটিউট অব টেকনোলজির শিক্ষক
১৯১৯-এ জন্ম
২০১৪-এ মৃত্যু
আমেরিকান ফিজিক্যাল সোসাইটির বিশিষ্ট সভ্য
ট্রেন্ট ব্রিজ

ট্রেন্ট ব্রিজ () নটিংহ্যামশায়ারের ওয়েস্ট ব্রিজফোর্ড এলাকায় অবস্থিত আন্তর্জাতিক মানের ক্রিকেট স্টেডিয়াম। এখানে ইংল্যান্ড দল সফরকারী দলের সাথে টেস্ট, একদিনের আন্তর্জাতিক খেলায় একে-অপরের বিপক্ষে মোকাবেলা করে। নটিংহ্যামশায়ার কাউন্টি ক্রিকেট ক্লাবের সদর দফতর এখানে। আন্তর্জাতিক ক্রিকেট এবং নটিংহ্যামশায়ারের নিজস্ব খেলাগুলো অনুষ্ঠিত হবার পাশাপাশি দুইবার আইসিসি বিশ্ব টুয়েন্টি২০ প্রতিযোগিতার খেলা অনুষ্ঠিত হয়েছে। ২০০৯ সালে আইসিসি বিশ্ব টুয়েন্টি২০ প্রতিযোগিতায় দক্ষিণ আফ্রিকা এবং পাকিস্তানের মধ্যকার সেমি-ফাইনাল খেলা অনুষ্ঠিত হয়েছে এখানে। এ স্থানটির নামকরণ হয়েছে কাছাকাছি থাকা ট্রেন্ট নদী ও এর উপর সংযোগকারী ব্রিজ থেকে, যা মিডো লেন এবং সিটি গ্রাউন্ড, নটস কাউন্টির ফুটবল স্টেডিয়া ও নটিংহ্যাম ফরেস্টকে একত্রিত করেছে।

ইতিহাস 
১৮৩০-এর দশকে সর্বপ্রথম ট্রেন্ট ব্রিজকে ক্রিকেট মাঠ হিসেবে ব্যবহার করা হয়েছিল। ১৮৩৮ সালে এ মাঠের পিছনে অবস্থিত ট্রেন্ট ব্রিজ ইনে প্রথমবারের মতো ক্রিকেট খেলা অনুষ্ঠানের বিষয়টি নিশ্চিত করা হয়। ১৮৯৯ সালে অস্ট্রেলিয়ার বিপক্ষে ইংল্যান্ডের টেস্ট খেলাটি ট্রেন্ট ব্রিজ স্টেডিয়ামের প্রথম টেস্ট খেলা।

ট্রেন্ট ব্রিজ ইনের স্বত্ত্বাধিকারী উইলিয়াম ক্লার্ক ১৮৪১ সালে মাঠের উদ্বোধন করেন এবং নিজেকে অল ইংল্যান্ড ক্রিকেট টিমের অধিনায়ক হিসেবে ঘোষণা করেন। তার স্মরণে ১৯৯০ সালে রাশক্লিফ স্যুইটের পরিবর্তে নিউ উইলিয়াম ক্লার্ক স্ট্যান্ড নামকরণ করা হয়েছিল। ওয়েস্ট ব্রিজফোর্ডের ওয়েস্ট পার্ক স্পোর্টস গ্রাউন্ডটি বিশিষ্ট ধনপতি স্যার জুলিয়েন ক্যানের ব্যক্তিগত মাঠ ছিল। প্রায়শঃই তিনি সফরকারী জাতীয় দলের বিপক্ষে স্বাগতিকদের হয়ে খেলতেন।

টেস্ট ম্যাচ রেকর্ড 
 মাঠের সর্বোচ্চ দলীয় রান ৬৫৮/৮ (ডিক্লেয়ার) সংগ্রহ করার অধিকার অর্জন করে স্বাগতিক ইংল্যান্ড, অস্ট্রেলিয়ার বিপক্ষে ১৯৩৮ সালে। 
 সর্বনিম্ন দলীয় রান ৬০ সংগ্রহ করে অস্ট্রেলিয়া  ইংল্যান্ডের বিপক্ষে ২০১৫ সালে। 
 ১৯৫৪ সালে সর্বোচ্চ ব্যক্তিগত রান করেন ডেনিস কম্পটন পাকিস্তান দলের বিরুদ্ধে।
 গুগলির ধারণার প্রথম বোলার বার্নার্ড বোসেনকুয়েট ১৯০৫ সালে অস্ট্রেলিয়ার বিরুদ্ধে ৮/১০৭ লাভ করেন।
 সচিন তেন্ডুলকর তার নিজস্ব ব্যক্তিগত সংগ্রহ ১১,০০০ রানের মাইলফলক অতিক্রমণ করেন জুলাই, ২০০৭ সালে অনুষ্ঠিত ২য় টেস্টে।

গ্যালারি চিত্র

তথ্যসূত্র

আরও দেখুন 
 মারাইজ ইরাসমাস
 ইংল্যান্ড ক্রিকেট দল
 এজবাস্টন ক্রিকেট গ্রাউন্ড
 ১৯৭৫ ক্রিকেট বিশ্বকাপ
 ২০১৩ অ্যাশেজ সিরিজ
 ২০১৩-এ আন্তর্জাতিক ক্রিকেট
 ২০১৩ নিউজিল্যান্ড ক্রিকেট দলের ইংল্যান্ড সফর
 একদিনের আন্তর্জাতিক ক্রিকেটে হ্যাট্রিকের তালিকা

বহিঃসংযোগ 

 Official website
 Nottinghamshire County Cricket Club
 Cricinfo's Trent Bridge homepage
 An informative and historical article about Trent Bridge

নটিংহ্যামে ক্রীড়া
রাশক্লিফ
নটিংহ্যাম্পশায়ারের ক্রীড়া মাঠ
ইংল্যান্ডের বিলুপ্ত ফুটবল মাঠ
নটিংহ্যাম্পশায়ারের ক্রিকেট মাঠ
ইংল্যান্ডের টেস্ট ক্রিকেট মাঠ
নটিংহ্যামশায়ার কাউন্টি ক্রিকেট ক্লাব
১৯৭৫ ক্রিকেট বিশ্বকাপের স্টেডিয়াম
১৯৭৯ ক্রিকেট বিশ্বকাপের স্টেডিয়াম
১৯৮৩ ক্রিকেট বিশ্বকাপের স্টেডিয়াম
১৯৯৯ ক্রিকেট বিশ্বকাপের স্টেডিয়াম
২০১৯ ক্রিকেট বিশ্বকাপের স্টেডিয়াম
রাদারফোর্ড পরমাণু মডেল

রাদারফোর্ড পরমাণু মডেল, ১৯১১ খ্রিষ্টাব্দে বিজ্ঞানী রাদারফোর্ড সৌরমন্ডলের সাথে সাদৃশ্য রেখে পরমাণুর গঠন সম্পর্কে নিজস্ব মতবাদ উপস্থাপন করেন। এ মতবাদটিকে রাদারফোর্ডের সোলার সিস্টেম এটম মডেল বলা হয়ে থাকে। এ মতবাদের উল্লেখযোগ্য প্রস্তাবগুলো হলোঃ

১. সকল পরমাণু অতিশয় ক্ষুদ্র গোলাকৃতি কণা। এর দুটি অংশ রয়েছে যথা: (ক) কেন্দ্রক বা নিউক্লিয়াস এবং (খ) কেন্দ্র বহির্ভূত ইলেকট্রন-মহল।

২. পরমাণুর কেন্দ্রস্থলে একটি ধনাত্মক চার্জবিশিষ্ট ভারী বস্তু বিদ্যমান। এই ভারী বস্তুকে পরমাণুর কেন্দ্র বা নিউক্লিয়াস বলে। পরমাণুর মোট আয়তনের তুলনায় নিউক্লিয়াসের আয়তন অতি নগণ্য। একটি পরমানুর ব্যাসার্ধ প্রায় 10^-8 cm.

৩. পরমাণুর প্রায় সবটুকু ভর নিউক্লিয়াসে পুঞ্জীভূত। তাই মোটামুটিভাবে নিউক্লিয়াসের ভরই পারমাণবিক ভর।

৪. সৌরমন্ডলে সূর্যের চারদিকে আবর্তনীয় গ্রহসমুহের মত পরমাণুতে নিউক্লিয়াসের চতুর্দিকে কক্ষপথে কতগুলো ঋণাত্মক কণিকা সর্বদা ঘূর্ণায়মান থাকে। এদের ইলেকট্রন বলে।

৫. পরমাণুতে ধনাত্মক চার্জের সংখ্যা এবং পরিভ্রমণশীল ঋণাত্মক চার্জযুক্ত ইলেকট্রনের সংখ্যা সমান। তাই পরমাণু বিদ্যুৎ নিরপেক্ষ।

৬. নিউক্লিয়াস ও ইলেকট্রনের মধ্যে বিরাজিত কেন্দ্রমুখী স্থির বিদ্যুৎ আকর্ষণ বল ও ঘূর্ণনের ফলে সৃষ্ট কেন্দ্রবিমুখী বলের মান সমান ও বিপরীতমুখী।

মডেলের জন্য পরীক্ষামূলক ভিত্তি 

রাদারফোর্ড ১৯১১ সালে থমসনের মডেলটিকে তার সুপরিচিত সোনার ফয়েল পরীক্ষার মাধ্যমে উল্টে দিয়েছিলেন যেখানে তিনি দেখিয়েছিলেন যে পরমাণুর একটি ক্ষুদ্র এবং ভারী নিউক্লিয়াস রয়েছে। রাদারফোর্ড পারমাণবিক কাঠামোর অদেখা বিশ্বের অনুসন্ধান হিসাবে একটি তেজস্ক্রিয় উপাদান দ্বারা নির্গত আলফা কণা ব্যবহার করার জন্য একটি পরীক্ষা ডিজাইন করেছিলেন। থমসন সঠিক হলে, বিমটি সোনার ফয়েলের মধ্য দিয়ে সোজা চলে যেত। বেশিরভাগ রশ্মি ফয়েলের মধ্য দিয়ে গিয়েছিল, তবে কয়েকটি বিচ্যুত হয়েছিল।

রাদারফোর্ড অপ্রত্যাশিত পরীক্ষামূলক ফলাফলের ব্যাখ্যা হিসাবে সাবঅ্যাটমিক গঠনের জন্য তার নিজস্ব ভৌত মডেল উপস্থাপন করেছিলেন। এতে, পরমাণুটি একটি কেন্দ্রীয় আধান দ্বারা গঠিত (এটি আধুনিক পারমাণবিক নিউক্লিয়াস, যদিও রাদারফোর্ড তার কাগজে "নিউক্লিয়াস" শব্দটি ব্যবহার করেননি) (সম্ভবত) প্রদক্ষিণকারী ইলেকট্রনের মেঘ দ্বারা বেষ্টিত । এই মে ১৯১১-এর গবেষণাপত্রে, রাদারফোর্ড শুধুমাত্র পরমাণুতে অত্যন্ত উচ্চ ধনাত্মক বা ঋণাত্মক চার্জের একটি ছোট কেন্দ্রীয় অঞ্চলে নিজেকে প্রতিশ্রুতিবদ্ধ করেছিলেন।

তথ্যসূত্র 

রসায়ন
পদার্থবিজ্ঞানের অপ্রচলিত তত্ত্ব
২০১১ অস্ট্রেলিয়া ক্রিকেট দলের বাংলাদেশ সফর

অস্ট্রেলিয়া ক্রিকেট দল ৭ এপ্রিল ২০১১ থেকে ১৩ এপ্রিল ২০১১ পর্যন্ত বাংলাদেশ সফর করে। এই সফরে ৩টি ওডিআই ম্যাচ অনুষ্ঠিত হয়। এই সফরে মাইকেল ক্লার্ককে রিকি পন্টিং পদত্যাগের কারণে, অস্ট্রেলীয় অধিনায়ক হিসেবে ঘোষণা করা হয়েছিল।

স্কোয়াড

সফর ম্যাচ

বাংলাদেশ ক্রিকেট বোর্ড একাদশ বনাম অস্ট্রেলিয়ান্স

ওডিআই সিরিজ

১ম ওডিআই

২য় ওডিআই

৩য় ওডিআই

পরিসংখ্যান

তথ্যসূত্র 

২০১১-এ ক্রিকেট
অস্ট্রেলিয়া ক্রিকেট দলের বাংলাদেশ সফর
২০১১-এ বাংলাদেশী ক্রীড়া
২০১১-এ অস্ট্রেলীয় ক্রীড়া
২০০০-০১ থেকে বাংলাদেশের ক্রিকেট মৌসুম
২০১১-এ বাংলাদেশী ক্রিকেট
অ্যাকশন এইড

অ্যাকশন এইড একটি আন্তর্জাতিক বেসরকারী সংস্থা যার বিবৃত প্রাথমিক লক্ষ্য হল বিশ্বব্যাপী দারিদ্র্য ও অবিচারের বিরুদ্ধে কাজ করা। 

যুক্তরাজ্যভিত্তিক একটি আন্তর্জাতিক অলাভজনক উন্নয়নমূলক সংস্থা। ১৯৭২ সালে এর প্রতিষ্ঠালগ্ন থেকেই সংস্থাটি আফ্রিকা, এশিয়া, ইউরোপ, অস্ট্রেলিয়া, লাতিন আমেরিকা, ক্যারিবীয় দ্বীপপুঞ্জ ও মধ্যপ্রাচ্যের ৩০টিরও বেশি দেশে দারিদ্র্যবিমোচন, শিশুকল্যাণ, পরিবারকল্যাণ ও সমাজগোষ্ঠীকে লক্ষ্য করা কার্যক্রম পরিচালনা করে আসছে। এছাড়া বঞ্চনা-অবহেলা থেকে মুক্তি, দক্ষ জনগোষ্ঠী সৃষ্টি এবং আত্মপ্রত্যয়ী ও দায়িত্বশীল জনগোষ্ঠী গঠন করাও এর অন্যান্য উদ্দেশ্য। তবে বিভিন্ন সময়ে তৃতীয় বিশ্বে বিভিন্ন বিতর্কিত কর্মসূচি নেওয়ার জন্য অ্যাকশন এইড বেশ সমালোচিত হয়েছে।

তথ্যসূত্র

বহিঃসংযোগ 
 Brown, Lalage. Preparing the Future-Women, Literacy, and Development. Web ActionAid, 1990. March 2012. 
 Ahmed, F & Werker, E. What do Non-governmental Organizations Do? Web Journal of Economic Perspectives, 2007. March 2012
 ActionAid. End Poverty Together. Web. March 2012
 United Nations Office on Drugs and Crime. ActionAid (South Africa). Web 2012. March 2012

আন্তর্জাতিক সংস্থা
জোহানেসবার্গভিত্তিক সংগঠন
১৯৭২-এ প্রতিষ্ঠিত সংগঠন
নেকড়ে মানব

নেকড়ে মানব যা লাইকানথ্রপ নামেও পরিচিত (গ্রিক λυκάνθρωπος থেকে: λύκος, lykos, "নেকড়ে", এবং ἄνθρωπος, anthrōpos, "মানুষ") পৌরাণিক বা লোককাহিনী মানব যে ইচ্ছাপূর্বক বা অভিশাপের কারণে নেকড়েতে বা নেকড়ের মত জীবে (অন্য নেকড়ে মানবের থেকে কামড় বা খামচির মাধ্যমে) পরিনত হয়। প্রারম্ভিক উৎসের বিশ্বাস পেট্রোনিয়াস এবং টিলবারির জেভেসের কারণে এটা হয়।

গ্যালারি

আরও দেখুন
বাঘমানব

তথ্যসূত্র

নেকড়ে মানবেরা
দৈত্য
পৌরাণিক মানুষ আকৃতি
পৌরাণিক দানব
অলৌকিক কিংবদন্তি